**Juha Tuomas Tapani Jääskä** (s. 9. helmikuuta 1998 Helsinki) on suomalainen jääkiekkoilija, joka edustaa NHL-joukkue Carolina Hurricanesia. Hän toimii joukkueen varakapteenina. Jääskä on pelipaikaltaan keskushyökkääjä, mutta hän osaa pelata myös laidassa.

Ura
---

### Seuraura

Jääskä aloitti jääkiekkoilun seitsemänvuotiaana Oulunkylän Kiekko-Kerhossa. Hän siirtyi kuitenkin Helsingin IFK:hon ollessaan ala-asteen toisella luokalla. Jääskä toimi kaudella 2012–2013 HIFK:n C-nuorten varakapteenina. Hän voitti päätteeksi C-nuorten SM-pronssia. Kaudella 2013–2014 Jääskä toimi seuran C-nuorten kapteenina. Hän voitti C-nuorten SM-karsinnoissa joukkueen sisäisen pistepörssin ja jakoi sisäisen syöttöpörssin voiton Janne Hämäläisen kanssa. Kaudella 2014–2015 Jääskä toimi HIFK:n B-nuorten varakapteenina.

Kaudella 2015–2016 Jääskä kuului sekä HIFK:n A- että B-nuorten kapteenistoon. Hän teki myös SM-liigadebyyttinsä 17-vuotiaana. Jääskä pelasi ensimmäisen ja kauden ainoaksi jääneen SM-liigaottelunsa 21. lokakuuta 2015 vieraissa KooKoota vastaan. Hänet merkittiin HIFK:n kolmosketjun oikeaan laitaan Teemu Ramstedtin ja Arttu Luttisen viereen. Jääskä sai ottelussa jääaikaa 8.14 minuuttia.

Toukokuussa 2016 Jääskä teki HIFK:n kanssa kolmivuotisen SM-liigasopimuksen. Hän nousi kaudella 2016–2017 seuran A-nuorten kapteeniksi ja oli joukkueen paras maalintekijä 15 osumallaan. Pudotuspeleissä Jääskä jakoi HIFK:n sisäisen tehotilaston voiton Janne Hämäläisen kanssa lukemalla +7. Hän pelasi seuran SM-liigajoukkueessa kauden aikana 14 runkosarjaottelua tehden kaksi syöttöpistettä, kahdeksan playoff-ottelua tehden yhden maalin sekä kaksi Mestarien liigan ottelua ilman tehopisteitä. Jääskä pelasi kauden aikana myös kolme Mestis-ottelua lainalla Rovaniemen Kiekossa marras-joulukuun 2016 vaihteessa. Hän sai pudotuspeleissä vastuuta HIFK:n kokoonpanossa ja teki liigauransa avausmaalin viidennessä puolivälieräottelussa 29. maaliskuuta 2017 vieraissa Turun Palloseuraa vastaan.

Kaudella 2017–2018 Jääskä teki SM-liigassa 26 runkosarjaottelussa tehot 1+4=5 ja 13 playoff-ottelussa kaksi maalia. Mestarien liigassa hän teki neljässä ottelussa tehot 1+1=2. Jääskä voitti kauden päätteeksi SM-pronssia. Hän pelasi ison osan kaudestaan myös HIFK:n A-nuorissa, jossa Jääskä voitti myös SM-pronssia. Kaudella 2018–2019 hän teki läpimurtonsa SM-liigaan ja teki 47 runkosarjaottelussa tehot 4+17=21 ja 13 playoff-ottelussa tehot 1+2=3. Huhtikuussa 2019 Jääskä teki HIFK:n kanssa 1+1-vuotisen jatkosopimuksen. Kaudella 2019–2020 hän kärsi useista loukkaantumisista, minkä vuoksi Jääskä pelasi vain 28 runkosarjaottelua. Hän joutui ensin lokakuussa 2019 noin puoleksitoista kuukaudeksi sivuun. Palattuaan kaukaloihin joulukuussa Jääskä kuitenkin joutui nilkkavamman vuoksi uudelleen sivuun. Hän palasi tositoimiin taas helmikuussa 2020. Jääskä voitti kauden 2020–2021 päätteeksi SM-pronssia. Toukokuussa 2021 hän teki HIFK:n kanssa kaksivuotisen jatkosopimuksen.

Jääskä nousi kaudella 2021–2022 aina HIFK:n ykkösketjuun, jossa hän pelasi pääasiassa Eetu Koivistoisen ja Jere Innalan kanssa. Jääskä teki runkosarjassa tehot 12+11=23, mutta hänen kautensa kuitenkin päättyi loukkaantumisen vuoksi helmikuussa 2022.

Kaudeksi 2022–2023 Jääskä nimettiin HIFK:n varakapteeniksi. Hän teki lopullisen läpimurtonsa SM-liigassa ja yhden kauden piste-ennätyksensä tehoilla 12+25=37, joilla Jääskä jakoi joukkueen sisäisen pistepörssin toisen sijan Kristian Vesalaisen kanssa edellään Eetu Koivistoinen. Kesken puolivälierien hän kuitenkin joutui sairastuvalle, mikä piti Jääskän kuusi ottelua sivussa. Hän edusti HIFK:ta kauden aikana myös Spengler Cupissa. Helmikuussa 2023 hän teki seuran kanssa vuoden mittaisen jatkosopimuksen.

### Maajoukkueura

Jääskä pelasi alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2016, jolloin hän toimi Suomen varakapteenina ja voitti maailmanmestaruuden. Jääskä pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös alle 17-vuotiaiden maajoukkuetta World U-17 Hockey Challengessa marraskuussa 2014 sekä Euroopan nuorten olympiafestivaaleilla vuonna 2015, jolloin Jääskä voitti pronssia. Yhteensä hän on pelannut 14 nuorten ja 35 poikien maaottelua.

Suomen A-maajoukkueessa Jääskä on pelannut yhdeksän ottelua tehopistein 3+4=7. Hän teki A-maajoukkuedebyyttinsä Beijer Hockey Gamesin 9. helmikuuta 2023 Zürichissä pelatussa avausottelussa Sveitsiä vastaan. Jääskä merkittiin Suomen kolmossentteriksi laidoilleen Arttu Ruotsalainen ja Ahti Oksanen. Ensimmäisen A-maajoukkuemaalinsa hän teki seuraavassa ottelussa 11. helmikuuta 2023 Malmössä Tšekkiä vastaan. Jääskä sai ottelussa myös kakkossyöttöpisteen Arttu Ruotsalaisen tekemään maaliin.

Pelityyli
---------

Faneille.com-sivuston toimittaja Toni Rajamäen mukaan Jääskä on tyypillinen suomalainen jääkiekkoilija nopeutensa, monipuolisuutensa ja taistelutahtonsa myötä. Hänen mukaansa Jääskä on pelityyliltään kahden suunnan laitahyökkääjä, joka kykenee pelaamaan roolissa kuin roolissa.

Muuta
-----

Jääskän puoliso on muodostelmaluistelun moninkertainen MM-mitalisti ja Helsinki Rockettesin entinen kapteeni Nona Vihma. Jääskä harrasti lapsena myös jalkapalloa, jonka hän aloitti viisivuotiaana ja lopetti kymmenenvuotiaana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | HIFK **(A)** | A-SM | 39 | 8 | 16 | 24 | 24 | 4 | 0 | 1 | 1 | 2 | U18 | 7 | 0 | 1 | 1 | 8 |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 2016–2017 | HIFK **(C)** | A-SM | 25 | 15 | 9 | 24 | 32 | 7 | 4 | 5 | 9 | 8 |
|  | HIFK | SM-liiga | 13 | 0 | 2 | 2 | 2 | 8 | 1 | 0 | 1 | 0 |
|  | RoKi | Mestis | 3 | 0 | 0 | 0 | 16 | – | – | – | – | – |
| 2017–2018 | HIFK | A-SM | 10 | 6 | 12 | 18 | 10 | 7 | 2 | 6 | 8 | 6 | JMM | 5 | 0 | 1 | 1 | 2 |
|  | HIFK | SM-liiga | 26 | 1 | 4 | 5 | 10 | 13 | 2 | 0 | 2 | 2 |
| 2018–2019 | HIFK | SM-liiga | 47 | 4 | 17 | 21 | 16 | 13 | 1 | 2 | 3 | 6 |
| 2019–2020 | HIFK | SM-liiga | 28 | 2 | 8 | 10 | 10 | – | – | – | – | – |
| 2020–2021 | HIFK | SM-liiga | 40 | 10 | 4 | 14 | 26 | 8 | 2 | 3 | 5 | 0 |
| 2021–2022 | HIFK | SM-liiga | 42 | 12 | 11 | 23 | 30 | – | – | – | – | – |
| 2022–2023 | HIFK **(A)** | SM-liiga | 56 | 12 | 25 | 37 | 26 | 6 | 0 | 4 | 4 | 4 |
| 2023–2024 | HIFK **(A)** | SM-liiga | 57 | 10 | 20 | 30 | 40 | 7 | 5 | 2 | 7 | 4 |
| 9 kautta | yhteensä | SM-liiga | 310 | 51 | 91 | 142 | 160 | 55 | 11 | 11 | 22 | 16 |

Lähteet
-------

* Juha Jääskä The Internet Hockey Databasessa (englanniksi)
* Juha Jääskä Eurohockey-sivustolla (englanniksi)
* Juha Jääskä *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Juha Jääskä *Elite Prospects*. Everysport Media Group AB.  (englanniksi)
2. ↑  Juha Jääskä *hifk.fi*. Oy HIFK Hockey Ab. Viitattu 23.4.2018.
3. ↑  juha jääskä (@mustaparta18) / Twitter
4. ↑  Urheilukoulussa huhtikuussa 2021 palveluksensa aloittavat talvilajien urheilijat on valittu *maavoimat.fi*.  24.11.2020. Puolustusvoimat. Viitattu 3.12.2020.
5. ↑  Ville Touru: Nyt tuli puskista! Juha Jääskä teki NHL-sopimuksen *Ilta-Sanomat*.  9.4.2024. Viitattu 9.4.2024.
6. ↑  Tilastot - Juha Jääskä - Kausi 2022-2023 *liiga.fi*. Jääkiekon SM-liiga Oy. Viitattu 25.4.2019.
7. 1 2  Leinonen, Simo: Tutkijat: Lapset joutuvat tekemään lajivalinnan liian varhain *yle.fi*.  4.6.2015. Yleisradio Oy. Viitattu 5.12.2015.
8. 1 2  Henkilökuva: Juha Jääskä valitsi jääkiekon kymmenenvuotiaana *hifk.fi*.  20.9.2017. Oy HIFK Hockey Ab. Viitattu 3.12.2020.
9. ↑  Elite Prospects - HIFK U16 *eliteprospects.com*. Everysport Media Group AB. Viitattu 25.4.2014. (englanniksi)
10. ↑  Kokoonpanot *liiga.fi*.  21.10.2015. Jääkiekon SM-liiga Oy. Viitattu 3.12.2020.
11. ↑  Ottelutilastot *liiga.fi*.  21.10.2015. Jääkiekon SM-liiga Oy. Viitattu 5.12.2015.
12. ↑  HIFK kiinnitti alle 18-vuotiaiden maailmanmestareita - nappasi maalivahtilupauksen Jokereista *Jatkoaika.com*.  30.5.2016. Jatkoaika r.y. Viitattu 30.5.2016.
13. ↑  Elite Prospects - HIFK U20 *eliteprospects.com*. Everysport Media Group AB. Viitattu 25.4.2014. (englanniksi)
14. ↑  Juha Jääskä RoKiin lainalle *Jatkoaika.com*.  26.11.2016. Jatkoaika r.y. Viitattu 24.4.2017.
15. ↑  Otteluseuranta *liiga.fi*.  29.3.2017. Jääkiekon SM-liiga Oy. Viitattu 24.4.2017.
16. ↑  TIEDOTE: Hyökkääjä Juha Jääskä jatkosopimukseen *hifk.fi*.  24.4.2019. Oy HIFK Hockey AB. Viitattu 20.2.2023.
17. ↑  Pelikuntoon toipunut Juha Jääskä: Kemiat on hiottu kuntoon vuosia sitten *hifk.fi*.  12.12.2019. Oy HIFK Hockey AB. Viitattu 20.2.2023.
18. ↑  Seppä, Lassi: HIFK:n Juha Jääskä palasi tarmokkaana vaikeiden aikojen jälkeen − "En muista, milloin viimeksi olisin pelannut kahtakaan viikkoa putkeen" *Jatkoaika.com*.  25.2.2020. Jatkoaika r.y. Viitattu 26.3.2020.
19. ↑  Mesikämmen, Jani: HIFK sorvasi tukun avainpelaajien jatkosopimuksia – Joonas Lyytinen ja ruotsalaiskaksikko tulevan kauden kulmakiviä *Jatkoaika.com*.  14.5.2021. Jatkoaika r.y. Viitattu 17.6.2021.
20. ↑  Nurminen, Veikko: Juha Jääskä loistaa tällä hetkellä HIFK:n ykkösketjussa: "Keskityn nyt täysillä tähän hetkeen ja yritän vakiinnuttaa paikkani Liiga-tason kärkihyökkääjänä" *Jatkoaika.com*.  28.11.2021. Jatkoaika r.y. Viitattu 23.5.2022.
21. ↑  Lampinen, Ville: HIFK:n Juha Jääskä on useita viikkoja sivussa loukkaantumisen vuoksi *Jatkoaika.com*.  16.2.2022. Jatkoaika r.y. Viitattu 23.5.2022.
22. ↑  Perälä, Joni: Teemu Tallberg jatkaa HIFK:n kapteenina – varakapteeneiksi nimettiin viisi pelaajaa *Jatkoaika.com*.  31.8.2022. Jatkoaika r.y. Viitattu 31.8.2022.
23. ↑  Nurminen, Veikko: HIFK:n pelaaja-arviot 2022–23: Nuoria onnistujia ja välieräsarjassa alisuorittaneita kärkihyökkääjiä *Jatkoaika.com*.  3.5.2023. Jatkoaika r.y. Viitattu 23.5.2023.
24. ↑  Elite Prospects - HIFK *eliteprospects.com*. Everysport Media Group AB. Viitattu 23.5.2023. (englanniksi)
25. ↑  Savonen, Ilari: Tapparalta todella tyly esitys, edes tähdet eivät auttaneet HIFK:ta – finaalipaikka on nyt katkolla *MTVuutiset.fi*.  7.4.2023. Telia Company AB. Viitattu 19.5.2023.
26. ↑  Seppä, Lassi: Juha Jääskä jatkaa HIFK:ssa ensi kaudella *Jatkoaika.com*.  3.2.2023. Jatkoaika r.y. Viitattu 3.2.2023.
27. ↑  Tilanne 11.2.2024
28. ↑  SUI - FIN (Line Up) *stats.swehockey.se*.  9.2.2023. Svenska Ishockeyförbundet. Viitattu 20.2.2023. (englanniksi)
29. ↑  FIN - CZE (6-1) *stats.swehockey.se*.  11.2.2023. Svenska Ishockeyförbundet. Viitattu 20.2.2023. (englanniksi)
30. ↑  Rajamäki, Toni: Tässä ovat Pikkuleijonien kultamitalistit pelaaja pelaajalta  25.4.2016. Faneille.com. Viitattu 26.10.2016.
31. ↑  Teiskonlahti, Riku: Juha Jääskän luistinpari on nähtävyys – nyt hifistelijä kertoo, mikä tekee niistä todella erityiset *is.fi*.  10.3.2023. Sanoma Media Finland Oy. Viitattu 23.5.2023.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen